York

City of York
280px Kaart Wapen (Council) 180px|senter 75px|senter Vlag 90px|senter|raam Land  Land (VK)  Seremoniële graafskap 20px Noord-Yorkshire Administratiewe streek Yorkshire and the Humber Koördinate  Stigting 71 (as Eboracum) Oppervlakte:    - Totaal 271,94 vk km  Hoogte bo seevlak 25 m Bevolking:    - Totaal (2021) 141 685  - Bevolkingsdigtheid 4 204/km² Tydsone UTC ±0 (GMT)  - Somertyd UTC +1 (BST) Klimaat    - Tipe Gematigde klimaat  - Gemiddelde jaarlikse temperatuur 9,75 °C  - Gem. temp. Januarie/Julie 3,5 / 16,5 °C  - Gemiddelde jaarlikse neerslae 639 mm Administrasie Unitary Authority, City Amptelike webwerf york.gov.uk

York (Engels: [jɔːk], ) is 'n stad wat by die samevloeiing van die Ouse- en Foss-riviere in Noord-Yorkshire, Engeland geleë is. York het 'n lang geskiedenis wat tot in die Romeinse tydperk terugstrek, van daar sy bynaam "Ewige Stad". Dit is oorspronklik in 71 n.C. as Eboracum deur die Romeine gestig en het later, toe die Romeinse provinsie Britannia in die vroeë 3de eeu in twee administratiewe eenhede opgedeel is, as administratiewe setel van Britannia Inferior gedien – 'n provinsie wat die noordelike helfte van Romeins-Brittanje beslaan het. Sy belangrikheid word weerspieël in die feit dat twee Romeinse keisers hier oorlede is – Septimius Severus in 211 en Constantius I in 306. Die laasgenoemde se seun Konstantyn is vervolgens hier deur die troepe van sy vader as nuwe keiser aangewys. Patrick Ottaway: Roman York. Stroud: Tempus Publishing 2004, omslagteks

duimnael|links|York Minster, die katedraal van York, soos gesien vanaf Lendal-brug
Later het York as hoofstad van die koninkryke van Northumbria en Jorvik gedien. York was ook die historiese setel van die graafskap Yorkshire.

In die Middeleeue het York tot 'n belangrike wolhandelsentrum ontwikkel. Sowel sy versterkings asook sy status as setel van die Kerk van Engeland se Noordelike Kerkprovinsie dateer uit hierdie periode. Die plaaslike katedraal York Minster is die bekendste van York se talle historiese en kulturele besienswaardighede.

In die 19de eeu het York tot 'n middelpunt van die Britse spoorwegnetwerk ontwikkel, terwyl klerevervaardiging en spoorwegverwante nywerhede tot die belangrikste plaaslike bedrywe gegroei het. Intussen het die dienstesektor met onder meer die Universiteit van York en gesondheidsdienste die belangrikste werkverskaffer geword. Daarnaas speel ook toerisme 'n beduidende rol in die plaaslike ekonomie.

Sedert 1996 behels die amptelike administratiewe term City of York 'n sogenaamde unitary authority area wat ook landelike gebiede buite die ou stadsgrense insluit. In 2001 het die stedelike gebied van York 'n bevolking van 137 505 gehad, terwyl die unitary authority area se bevolkingsgetal teen die middel van 2015 op 206 900 beraam is.

York was een van die gasheerstede tydens beide die Vrouekrieketwêreldbeker 1973 en die Vrouerugbywêreldbeker 2025.

 Verwysings 

 Eksterne skakels 


  Amptelike webwerf


Kategorie:Nedersettings in Engeland